ПРОТОКОЛ № 34
от заседанието на Комисия по правни въпроси 
на Висшия съдебен съвет, проведено на 3 ноември 2014 г.

Днес, 3 ноември 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА 									НЕЗАБРАВКА СТОЕВА 
												
На заседанието присъства експертния сътрудник на комисията: Саша Харитонова –  директор на дирекция „Правна” .

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Писмо от Главния секретар на ВСС относно изготвен проект на Вътрешни правила за назначаване, атестиране и повишаване в ранг на съдебните служители в АВСС, за становище.
- Списък на делата за м. ноември 2014 г., водени в отдел „НДПП”, дирекция „Правна”.
- Покана от Генерална дирекция „Писмени преводи” на Европейската комисия за участие в конференция на тема: „Правен превод – правилен превод. Езикът на европейското и националното законодателство”

Д Н Е В Е Н   Р Е Д:

1. ОТНОСНО: Копие на писмо изх. № 307/24.10.2014 г. от Красимир Влахов – зам. председател на ВКС и Владимира Янева – председател на СГС изпратено до Министерство на правосъдието относно ползване на помещение от „Информационно обслужване” АД в сградата на Съдебната палата.

КОМИСИЯТА ПО ПРАВНИ ВЪПРОСИ
Р Е Ш И:

1.1. Подкрепя становището на зам. председателя на Върховния касационен съд и председателя на Софийски градски съд, като не възразява  отношенията между ВКС, СГС и „Информационно обслужване” АД да бъдат уредени по посочения от тях начин.
1.2. Решението да се изпрати на Министерство на правосъдието.

2. ОТНОСНО: Писмо от Министерство на правосъдието относно отмяна от Върховния административен съд на Наредба № 3 от 30.11.2012 г. за вписването, квалификацията и възнагражденията на вещите лица.

КОМИСИЯТА ПО ПРАВНИ ВЪПРОСИ
Р Е Ш И:

2.1. Необходима е законодателна промяна за пълно и цялостно уреждане статута и възнагражденията на вещите лица.
2.2. Решението да се изпрати на Министерство на правосъдието.

3. ОТНОСНО: Писмо от Министерство на правосъдието за определяне на представители от ВСС за участие в работна група за обсъждане и анализиране възникващите в практиката проблеми относно подаваните сигнали за поставени взривни устройства в съдебните сгради, както и необходимост от нормативни промени в действащата уредба.

КОМИСИЯТА ПО ПРАВНИ ВЪПРОСИ
Р Е Ш И:

3.1. Изпраща писмото от Министерство на правосъдието за определяне на представители от ВСС за участие в работна група за обсъждане и анализиране възникващите в практиката проблеми относно подаваните сигнали за поставени взривни устройства в съдебните сгради, както и необходимост от нормативни промени в действащата уредба, на Главния секретар на ВСС за определяне на съдебен служител за участие в работната група.

4. ОТНОСНО: Молба от Мария Божидарова Стоянова – прокурор в СРП, кандидат за длъжността „районен прокурор” на РП-Елин Пелин относно публикуване на декларация за имотно състояние.

КОМИСИЯТА ПО ПРАВНИ ВЪПРОСИ
Р Е Ш И:

4.1. Декларациите за имотното състояние и произхода на средствата за придобиване на имуществото на кандидатите за административни ръководители се публикуват на интернет-страницата на ВСС, на основание решение на КПВ по протокол № 33/15.07.2013 г.
4.2. Предлага на ВСС да измени и допълни чл. 5 от Правилата за избор на административни ръководители на органите на съдебната власт, като след израза: „представената със заявлението биография” се поставя запетая и се добавя: „и декларацията за имотното състояние и произхода на средствата за придобиване на имуществото на кандидатите за административни ръководители”.

5. ОТНОСНО: Писмо от Антонина Славейкова Рибарова – адвокат от САК и председател на Инициативен комитет за организиране на Конференция по актуални въпроси на застрахователното право с покана към ВСС за участие в конференцията, която ще се проведе на 25 или 28 ноември 2014 г.

КОМИСИЯТА ПО ПРАВНИ ВЪПРОСИ
Р Е Ш И:

5.1. Изразява готовност за изпращане на представител на ВСС за присъствие на Конференцията.
5.2. Да се подготви съвместен отговор с КПКИТС.

6. ОТНОСНО: Писмо от и.ф. председател на Окръжен съд гр. Русе във връзка със субсидирани такси по прекратени изпълнителни дела, за становище /отложена точка от 27.10.2014 г./

КОМИСИЯТА ПО ПРАВНИ ВЪПРОСИ
Р Е Ш И:

6.1. Изпраща писмото от и.ф. председател на Окръжен съд гр. Русе във връзка със субсидирани такси по прекратени изпълнителни дела, на Комисия „Бюджет и финанси” по компетентност.

7. ОТНОСНО: Решение на Комисията по предложенията и атестирането от 21.10.2014 г. относно предложение за допълнение на чл. 64а от Правилника за организация на дейността на ВСС и неговата администрация.

КОМИСИЯТА ПО ПРАВНИ ВЪПРОСИ
Р Е Ш И:

7.1. Няма пречка Висшият съдебен съвет да упълномощи експерти с юридическо образование да осъществяват процесуално представителство по дела, образувани по жалби срещу решения на ВСС.
7.2. Предложението на КПА да се вземе предвид при последващи предложения за изменение и допълнение на Правилника за организация на дейността на ВСС и неговата администрация.
7.3. Решението на се изпрати на Комисия по предложенията и атестирането.

8. ОТНОСНО: Решение на Комисия „Бюджет и финанси” от 29.10.2014 г. във връзка с решение на КПВ по протокол № 29/29.09.2014 г., т. 4 относно изчисляване размера на допълнителното месечно възнаграждение за придобит трудов стаж и професионален опит на съдебните служители.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение решението на Комисия „Бюджет и финанси” от 29.10.2014 г. във връзка с решение на КПВ по протокол № 29/29.09.2014 г., т. 4 относно изчисляване размера на допълнителното месечно възнаграждение за придобит трудов стаж и професионален опит на съдебните служители.

9. ОТНОСНО: Проект на Пътна карта за изпълнение на Стратегия за въвеждане на електронно управление и електронно правосъдие в сектор „Правосъдие” 2014-2020 г., изпратен от Министерство на правосъдието – за бележки и предложения. 

КОМИСИЯТА ПО ПРАВНИ ВЪПРОСИ
Р Е Ш И:

9.1. Проектът на Пътна карта за изпълнение на Стратегията за въвеждане на електронно управление и електронно правосъдие в сектор „Правосъдие” 2014-2020 г. е приет с решение на Висшия съдебен съвет по протокол № 48/30.10.3014 г.

10. ОТНОСНО: Писмо от и.ф. председател на Административен съд гр. Смолян за становище относно изплащане на обезщетение.

КОМИСИЯТА ПО ПРАВНИ ВЪПРОСИ
Р Е Ш И:

10.1. Поставеният в писмото въпрос е изцяло от правомощията на административния ръководител.
10.2. Решението да се изпрати на и.ф. председател на Административен съд гр. Смолян.

ДОПЪЛНИТЕЛНИ ТОЧКИ:

11. ОТНОСНО: Писмо от Главния секретар на ВСС относно изготвен проект на Вътрешни правила за назначаване, атестиране и повишаване в ранг на съдебните служители в АВСС, за становище.

КОМИСИЯТА ПО ПРАВНИ ВЪПРОСИ
Р Е Ш И:
11.1. ОТЛАГА разглеждането на т. 9 за следващо заседание, за запознаване.

12. ОТНОСНО: Списък на делата за м. ноември 2014 г., водени в отдел „НДПП”, дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:
12.1. Приема за сведение списъка на делата за м. ноември 2014 г., водени в отдел „НДПП”, дирекция „Правна”.

13. ОТНОСНО: Покана от Генерална дирекция „Писмени преводи” на Европейската комисия за участие в конференция на тема: „Правен превод – правилен превод. Езикът на европейското и националното законодателство”

КОМИСИЯТА ПО ПРАВНИ ВЪПРОСИ
Р Е Ш И:

	13.1. Темата на конференцията е от компетентността на дирекция „Международна дейност”.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА